Μαρία Αλεξάντροβνα (Μαρία της Έσσης)

Η **Μαρία** (, 8 Αυγούστου 1824 - 3 Ιουνίου 1880, μετέπειτα *Μαρία Αλεξάνδροβνα*), του Οίκου της Έσσης ήταν πριγκίπισσα της Έσσης και παρά τω Ρήνω και μετέπειτα αυτοκράτειρα της Ρωσίας. 

## Βιογραφία

### Πρώτα χρόνια
Η *Μαξιμιλιανή Βιλελμίνη Αυγούστα Σοφία Μαρία* γεννήθηκε στις 8 Αυγούστου 1824 στο Ντάρμστατ και ήταν το έβδομο (τέταρτο επιβιώσαν) παιδί και η τρίτη κόρη του Λουδοβίκου Β της Έσσης και της Βιλελμίνης της Βάδης. Η Βιλελμίνη ήταν αδελφή της Λουίζας της Βάδης (''Ελισάβετ Αλεξέγιεβνα''), συζύγου του Αλεξάνδρου Α΄ της Ρωσίας. Τα τέσσερα μικρότερα παιδιά της Βιλελμίνης (Ελισάβετ, θνησιγενής κόρη, Αλέξανδρος και Μαρία) φέρονται να ήταν βιολογικά παιδιά του βαρόνου Άουγκουστ φον Σεναρκλάνς ντε Γκρασύ, αν και, μετά το θάνατο της μητέρας τους, ο Λουδοβίκος Β΄ τα αναγνώρισε ως δικά του παιδιά και έζησαν μαζί του μέχρι την ενηλικίωσή τους.  

Το 1838, ο δεκαεξάχρονος τσάρεβιτς Αλέξανδρος Νικολάγιεβιτς της Ρωσίας περιόδευε στην Ευρώπη για να βρει γυναίκα και ερωτεύτηκε τη 14χρονη Μαρία. Ζήτησε σε γάμο τη Μαρία και ο πατέρας της έδωσε την συγκατάθεση του. Η Μαρία ταξίδεψε στη Ρωσία με την συνοδεία του αδελφού της και στις 16 Απριλίου 1841 τελέστηκε ο γάμος, παρά το γεγονός ότι ο Τσάρεβιτς γνώριζε καλά τις καταγγελίες που αφορούσαν την καταγωγή της. Η μητέρα του Αλεξάνδρου, αυτοκράτειρα Αλεξάνδρα Φεοντόροβνα, έφερε αντίρρηση, αλλά ο γιος της επέμενε. Μετά τη μεταστροφή της Μαρίας στη Ρωσική Ορθόδοξη Εκκλησία πριν από το γάμο, της δόθηκε το ρωσικό όνομα *Μαρία Αλεξάνδροβνα*.  

Ήταν πολύ ντροπαλή. Η προσαρμογή στη ζωή τις ρωσικής Αυλής αποδείχθηκε μια δύσκολη πρόκληση για τη Μαρία, με αποτέλεσμα κατά τα επόμενα χρόνια, να προβεί σε αρκετά ταξίδια στο εξωτερικό: το υγρό κλίμα της Αγίας Πετρούπολης δεν αποδείχθηκε υγιές γι' αυτήν, και ανέπτυξε έναν επίμονο βήχα και επαναλαμβανόμενους πυρετούς. Παρ' όλα αυτά, έγινε η μητέρα οκτώ παιδιών. Αυτές οι εγκυμοσύνες, σε συνδυασμό με την κακή υγεία, συχνά την κρατούσαν μακριά από τις δραστηριότητες στην Αυτοκρατορική Αυλή, πράγμα το οποίο έφερε πειρασμούς για το σύζυγό της. Σε αντίθεση με τον Αλέξανδρο Β΄, αντιπαθούσε τις δεξιώσεις και θεωρούσε τη ρωσική αριστοκρατία υπερφίαλη. Στην Αυλή ήταν γνωστή ως *η μικρή Γερμανίδα [[Αστική τάξη|αστή]]* (*la petite bourgeoise allemande*). 

Το 1855 ο πεθερός της, Νικόλαος Α΄, πέθανε και ο σύζυγός της έγινε ο νέος αυτοκράτορας. Εκείνη την εποχή, η Ρωσία βίωνε την ήττα στον Κριμαϊκό Πόλεμο. Παρά το γεγονός αυτό, ο Αλέξανδρος Β΄ και η Μαρία στέφθηκαν με μεγαλοπρέπεια στο Ναό της Αναλήψεως του Κρεμλίνου στη Μόσχα. 

Λόγω της καλής κρίσης και σοβαρότητάς της, ο Αλέξανδρος Β΄ την εμπιστευόταν σε πολιτικά θέματα. Το 1860 ανέλαβε την ίδρυση και διοίκηση του Ερυθρού Σταυρού, ενώ από τη δεκαετία του 1870 η εκπαίδευση των γυναικών γνώρισε ανάπτυξη. Παρατάχθηκε με τους σλαβόφιλους και τους καπιταλιστές και στήριξε την Απελευθέρωση των Δουλοπαροίκων που εφαρμόστηκε το 1861. 

Το 1864 ο μεγαλύτερος γιος της, Νικόλαος, αρραβωνιάστηκε τη Δάγμαρ της Δανίας, αλλά απεβίωσε το 1865 πριν παντρευτούν. Τελικά, η Δάγμαρ παντρεύτηκε τον Αλέξανδρο, νεότερο αδελφό του Νικολάου και πλέον διάδοχο, προς μεγάλη χαρά της Μαρίας που είχε συμπαθήσει τη Δανή πριγκίπισσα. 

Η αυτοκράτειρα Μαρία Αλεξάνδροβνα πέθανε στις 3 Ιουνίου 1880 στα Χειμερινά Ανάκτορα και ετάφη στον Καθεδρικό Ναό των Αγίων Πέτρου και Παύλου στην Αγία Πετρούπολη. Η Μαρία ήξερε ο Αλέξανδρος Β΄ ήταν άπιστος και ότι είχε πολλές ερωμένες. Ο Τσάρος είχε τέσσερα παιδιά με την ερωμένη του, πριγκίπισσα Εκατερίνα Μιχαηλόβνα Ντολγκορούκοβα, η οποία μετακόμισε, μαζί με τα τέσσερα παιδιά της, στο Αυτοκρατορικό Παλάτι κατά τη διάρκεια της τελικής ασθένειας της Μαρίας, και σύναψαν μοργανατικό γάμο στις 18 Ιουλίου 1880, ενάμισι μόλις μήνα μετά τον θάνατο της αυτοκράτειρας Μαρίας.

Το Θέατρο Μαριίνσκυ της Αγίας Πετρούπολης και η πόλη Μάριεχαμν στο Ώλαντ ονομάστηκαν πριν τιμήν της.

## Οικογένεια
Παντρεύτηκε το 1841 τον Αλέξανδρο Β΄ της Ρωσίας και απέκτησαν οκτώ παιδιά:
* Αλεξάνδρα (1842 - 1849), το παρωνύμιό της ήταν "*Λίνα*" ή "*Σασένκα*". Απεβίωσε από μηνιγγίτιδα στην Αγία Πετρούπολη.
* Νικόλαος (1843 - 1865), Διάδοχος (*Τσάρεβιτς*) της Ρωσίας. Απεβίωσε από μηνιγγίτιδα στη Νίκαια.
* Αλέξανδρος Γ΄ (1845 - 1894), Αυτοκράτορας της Ρωσίας, νυμφεύτηκε το 1866 τη Δάγμαρ της Δανίας (''Μαρία Φιόντοροβνα''). Απέκτησαν 5 παιδιά, μεταξύ των οποίων:
** Νικόλαος Β΄ (1868 - 1918), Αυτοκράτορας της Ρωσίας, παντρεύτηκε την Αλίκη της Έσσης και παρά τω Ρήνω (''Αλεξάνδρα Φιόντοροβνα''). Απέκτησαν 5 παιδιά.
* Βλαδίμηρος (1847 - 1909), Μεγάλος Δούκας της Ρωσίας. Νυμφεύτηκε το 1874 τη Μαρία του Μεκλεμβούργου-Σβερίν (''Μαρία Πάβλοβνα''). Απέκτησαν 4 παιδιά.
* Αλέξιος (1850 - 1908), Μεγάλος Δούκας της Ρωσίας. Φέρεται να νυμφεύτηκε το 1870 την Αλεξάντρα Βασίλιεβνα Ζουκόβσκαγια, Βαρόνη του Σετζάνο. Απέκτησαν 1 παιδί.
* Μαρία (1853 - 1920), παντρεύτηκε το 1874 τον Αλφρέδο του Ηνωμένου Βασιλείου, Δούκα της Σαξονίας-Κοβούργου-Γόθας. Απέκτησαν 5 παιδιά.
* Σέργιος (1857 - 1905), Μέγας Δούκας της Ρωσίας. Νυμφεύτηκε το 1884 την Ελισάβετ της Έσσης και παρά τω Ρήνω (''Ελισάβετ Φεοντόροβνα''). Δεν απέκτησαν παιδιά, αλλά υιοθέτησαν τα παιδιά του αδελφού του, Παύλου.
* Παύλος (1860 - 1919), Μεγάλος Δούκας της Ρωσίας. Νυμφεύτηκε: (1) το 1889 την Αλεξάνδρα της Ελλάδας και της Δανίας (''Αλεξάνδρα Γεωργίεβνα''), κόρη του Γεωργίου Α΄ της Ελλάδας. Απέκτησαν 2 παιδιά. (2) το 1902 μοργανατικά την Όλγκα Βαλεριάνοβνα Κάρνοβιτς, Πριγκίπισσα Πάλευ. Απέκτησαν 3 παιδιά.

## Πρόγονοι

## Τίτλοι
*8 Αυγούστου 1824 - 16 Απριλίου 1841: *Η Μεγάλη Δουκική Υψηλότητα* Πριγκίπισσα Μαρία της Έσσης και παρά τω Ρήνω
*16 Απριλίου 1841 - 2 Μαρτίου 1855: *Η Αυτοκρατορική Υψηλότητα* Μεγάλη Δούκισσα Μαρία Αλεξάνδροβνα της Ρωσίας, Τσαρίνα της Ρωσίας
*2 Μαρτίου 1855 - 3 Ιουνίου 1880: *Η Αυτοκρατορική Μεγαλειότητα* Η Αυτοκράτειρα της Ρωσίας


Αρχείο:Princess Marie of Hesse.jpg|Η νεαρή πριγκίπισσα Μαρία της Έσσης (δεκαετία 1830).
Αρχείο:Hau.Portrait of Maria Alexandrovna.1841.jpg|H Μαρία το 1841, πορτραίτο του Βόλντεμαρ Χάου.
Αρχείο:Maria Alexandrovna of Russia by C.Robertson (1849, Hermitage).jpg|H Μαρία το 1849, πορτραίτο της Κριστίνα Ρόμπερτσον.
Αρχείο:Maria Alexandrovna 1.png|Η Μεγάλη Δούκισσα Μαρία Αλεξάνδροβνα, πορτραίτο της Κριστίνα Ρόμπερτσον (1850).
Αρχείο:Maria Alexandrovna by Rockstuhl (after 1855, Hermitage).jpg|H Μαρία το 1855, πορτραίτο του Αλόυσυ Πέτροβιτς Ρόκστουλ.
Αρχείο:Cartetsar.JPG|Η αυτοκράτειρα Μαρία Αλεξάνδροβνα με το σύζυγό της, Αλέξανδρο Β΄, και το γιο τους, Αλέξανδρο.
Αρχείο:Портрет Марии Александровны.jpg|Φωτογραφία της Μαρίας Αλεξάνδροβνας (περ. 1860).
Αρχείο:Мария Александровна (императрица).jpg|Η αυτοκράτειρα Μαρία Αλεξάνδροβνα της Ρωσίας με τα παιδιά της, Μαρία και Σέργιο (1861).


## Παραπομπές


## Πηγές
* Banks, ECS. *Road to Ekaterinburg: Nicholas and Alexandra's Daughters 1913–1918*. SilverWood Books 2012. ISBN 978-1-78132-035-8
* Cowles, Virginia. *The Romanovs*. Harper & Ross, 1971. ISBN 978-0-06-010908-0
* Gilbert, Paul. My Russia: The Children's Island, Alexander Park, Tsarkoye Selo. Published in *Royal Russia: a Celebration of the Romanov Dynasty & Imperial Russia in Words & Photographs. No 4*. Gilbert's Books, 2013. ISBN 978-1-927604-04-5

## Εξωτερικοί σύνδεσμοι

* Profile, Mariagessen.narod.ru (in Russian) 
* Манифестъ. — О кончинѣ Ея Императорскаго Величества Государыни Императрицы Маріи Александровны. (in Russian)

|-

Κατηγορία:Δούκισσες του Χόλσταϊν-Γκόττορπ
Κατηγορία:Γερμανοί ευγενείς
Κατηγορία:Οίκος της Έσσης
Κατηγορία:Πριγκίπισσες της Έσσης
Κατηγορία:Οίκος Ρομάνοφ
Κατηγορία:Αυτοκράτειρες της Ρωσίας
Κατηγορία:Μεγάλες Δούκισσες της Ρωσίας